Na temelju članka 8., stavka 1. Pravilnika o informacijskom sustavu tržišta nekretnina („Narodne novine“ broj 114/15 i 122/15) i članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst 1/18 i 2/20) gradonačelnik Grada Koprivnice dana 25.02.2021., donio je

**ODLUKA**

**o imenovanju službenika za rad u eNekretninama (informacijskom**

**sustavu tržišta nekretnina) za područje Grada Koprivnice**

**I.**

Službenicima za rad u eNekretninama (informacijskom sustavu tržišta nekretnina) za područje Grada Koprivnice, imenuju se:

1. Iz Upravnog odjela za prostorno uređenje Jasna Markušić, dipl.ing. građ. pročelnica i Zdenka Timarac, referentica za prostorno uređenje zadužene za:
* pripremu i unos podataka te vođenje zbirke kupoprodajnih cijena,
* ažuriranje plana približnih vrijednosti na temelju prijedloga i stručnog mišljenja Procjeniteljskog povjerenstva za tržište nekretnina na području Grada Koprivnice (u daljnjem tekstu: Povjerenstvo),
* evaluaciju podataka te izvođenje i ažuriranje drugih podataka nužnih za procjenu vrijednosti nekretnina,
* pripremu pregleda približnih vrijednosti i izvješća o tržištu nekretnina na temelju prijedloga i stručnog mišljenja Povjerenstva,
* izdavanje izvadaka iz zbirke kupoprodajnih cijena iz eNekretnina,
* vođenje i izlučivanje zbirke isprava,
* vođenje podataka za potrebe Visokog procjeniteljskog povjerenstva,
* evaluaciju podataka vezanih uz prostorne planove i izdane akte za građenje,
* ažuriranje plana približnih vrijednosti na temelju stručnog mišljenja i prijedloga Povjerenstva,
* druge stručne i administrativno-tehničke poslove za potrebe Povjerenstva.

 2. Upravni odjel za izgradnju grada, upravljanje nekretninama i komunalno gospodarstvo, Odsjek za upravljanje nekretninama Đenis Sambol, mag.iur. voditeljica zadužena je za:

* sazivanja sjednica Povjerenstva radi donošenja mišljenja o usklađenosti procjembenih elaborata izrađenih za potrebe Grada Koprivnice.

**II.**

Ovlašteni službenici iz točke I. ove Odluke, dužni su prilikom rada u eNekretninama (informacijskom sustavu tržišta nekretnina) sa svim osobnim podacima postupati sukladno Zakonu o zaštiti osobnih podataka („Narodne novine“ broj 103/03, 118/06, 41/08, 130/11 i 106/12 – pročišćeni tekst).

**III.**

 Ova Odluka objavit će se u «Glasniku Grada Koprivnice» i na web stranici Grada Koprivnice [www.koprivnica.hr](http://www.koprivnica.hr).

**IV.**

Danom donošenja ove Odluke prestaje važiti Odluka o imenovanju službenika za rad u eNekretninama (informacijskom sustavu tržišta nekretnina) za područje Grada Koprivnice, KLASA: 944-01/18-01/0140, URBROJ: 2137/01-07-02/1-18-10 od 13.11.2018. i Odluka o izmjeni Odluke o imenovanju službenika za rad u eNekretninama (informacijskom sustavu tržišta nekretnina) za područje Grada Koprivnice, KLASA: 944-01/18-01/0140, URBROJ: 2137/01-08-02/1-19-7 od 09.10.2019.godine.

KLASA: 944-01/18-01/0140

URBROJ: 2137/01-08-03/1-21-8

Koprivnica, 25.02.2021.

 GRADONAČELNIK

 Mišel Jakšić, dipl. oec.

**Obrazloženje**

Ministarstvo graditeljstva i prostornog uređenja uspostavlja informacijski sustav tržišta nekretnina (eNekretnine) za potrebe provedbe Zakona o procjeni vrijednosti nekretnina.

Pravilnikom o informacijskom sustavu tržišta nekretnina određeno je da gradonačelnik velikog grada odlukom određuje koji službenici upravnih tijela imaju ovlaštenje za rad u eNekretninama te da isti u svom radu moraju postupati sukladno posebnom zakonu kojim se uređuje zaštita osobnih podataka stoga je donijeta Odluka o imenovanju službenika za rad u eNekretninama (informacijskom sustavu tržišta nekretnina) za područje Grada Koprivnice, KLASA: 944-01/18-01/0140, URBROJ: 2137/01-07-02/1-18-10 od 13.11.2018. i Odluka o izmjeni Odluke o imenovanju službenika za rad u eNekretninama (informacijskom sustavu tržišta nekretnina) za područje Grada Koprivnice, KLASA: 944-01/18-01/0140, URBROJ: 2137/01-08-02/1-19-7 od 09.10.2019.godine.

Zbog izmjena u sistematizaciji radnih mjesta unutar Upravnog odjela za izgradnju grada, upravljanje nekretninama i komunalno gospodarstvo i Upravnog odjela za prostorno uređenje potrebno je poslove vezane uz rad u sustavu eNekretnina koji su se obavljali unutar oba odjela, radi odlaska u mirovinu višeg referenta za komunalne poslove Darka Jandrašeca, inž.građ. navedene poslove obavljat će Jasna Markušić, dipl.ing.građ., pročelnica i Zdenka Timarac, referentica za prostorno uređenje koje su i do sada obavljale dio poslova u eNekretninama, a sve prema popisu poslova navedenih u Odluci. Poslove sazivanja sjednica Povjerenstva radi donošenja mišljenja o usklađenosti procjembenih elaborata izrađenih za potrebe Grada Koprivnice koje će sazivati unutar Odsjeka za upravljanje nekretninama.

Sukladno naprijed navedenom, predlaže se donošenje ove Odluke.

|  |  |
| --- | --- |
|  | Nositelj i predlagatelj aktaUpravni odjel za izgradnju grada, upravljanje nekretninama i komunalno gospodarstvoPročelnikTomislav Golubić, dipl.ing.geot.Upravni odjel za prostorno uređenjePročelnicaJasna Markušić, dipl.ing.građ. |